Jeremy Lin

Džeremis Šu-Hau Linas (; , Lín Shūháo, g. 1988 m. rugpjūčio 23 d.) – buvęs JAV-Taivano krepšininkas.

Prieš patekdamas į NBA žaidė koledžo krepšinį Harvardo universitete. Išgarsėjo 2011–2012 m. NBA sezono metu, kai įmetė 38 taškus rungtynėse prieš Kobė Brajanto vedamos Los Andželo „Lakers“ komandą. Netikėtas Dž. Lino pasirodymas įžiebė „Linsanity“ kultūrinį fenomeną.

Dž. Linas yra pirmasis taivaniečių kilmės amerikietis, žaidęs NBA lygoje. Jis taip pat pirmasis azijiečių kilmės amerikietis, laimėjęs NBA finalą.

 Jaunystė 
1988 m. rugpjūčio 23 d. gimė Torence, Kalifornijoje, tačiau augo Palo Alto mieste.https://books.google.com/books?id=Pa7VOb_5PiwC&pg=PT43 Jo tėvai emigravo iš Taivano į JAV apie 1975 m. ir kurį laiką gyveno Virdžinijoje bei Indianoje.https://www.nytimes.com/2012/02/26/sports/basketball/tight-knit-family-shares-lins-achievement.html

Linas augo trijų vaikų šeimoje – turi vyresnį brolį Džošą ir jaunesnį brolį Džozefą.http://sports.espn.go.com/dallas/nba/columns/story?columnist=caplan_jeff&id=5387547 Tiek Liną, tiek jo brolius krepšinį žaisti išmokė tėtis Gie-Mingas.https://web.archive.org/web/20110725210948/http://sports.espn.go.com/ncb/columns/story?columnist=oneil_dana&id=4730385

Rungtyniavo Palo Alto vidurinės mokyklos krepšinio komandoje, kurioje jis taip pat buvo kapitonas. 2006 m. jo vedama komanda tapo valstijos čempionais.https://web.archive.org/web/20120309003357/http://gocrimson.com/sports/mbkb/2009-10/bios/Jeremy_Lin_Biohttps://web.archive.org/web/20100728222145/http://articles.sfgate.com/2006-04-02/sports/17289185_1_jeremy-lin-mater-dei-palo-alto

 Karjera 

 „Golden State Warriors“ (2010–2011 m.) 
miniatiūra|241x241px|Dž. Linas komandos treniruotėje (2010 m.)
Nors Dž. Linas dalyvavo 2010 m. NBA naujokų biržoje, pašauktas nebuvo.https://www.nytimes.com/2012/03/10/sports/basketball/jeremy-lins-agent-roger-montgomery-is-riding-high.html Anot NBA žvalgų, Dž. Linui trūko atletiškumo ir jėgos varžytis lygoje.https://web.archive.org/web/20120304055054/http://www.nytimes.com/2012/02/25/sports/basketball/the-evolution-of-jeremy-lin-as-a-point-guard.html?_r=2&pagewanted=all Nepaisant to, jis buvo pakviestas atstovauti Dalaso „Mavericks“ komandai NBA vasaros lygoje.https://web.archive.org/web/20101123021131/http://mavsblog.dallasnews.com/archives/2010/06/mavericks-to-bring-in-lin.html

Vasaros lygoje vidutiniškai pelnė po 9,8 taško, atkovojo po 3,2 kamuolio ir atliko po 1,8 rezultatyvaus perdavimo per rungtynes.https://web.archive.org/web/20100722064916/http://sports.espn.go.com/los-angeles/nba/news/story?id=5392883 Po vasaros lygos sulaukė pasiūlymų rungtyniauti Dalaso, Los Andželo ir „Golden State Warriors“ komandose.https://web.archive.org/web/20100725211011/http://www.thecrimson.com/article/2010/7/20/lin-nba-summer-sign/

2010 m. liepos 21 d. pasirašė dvejų metų sutartį su „Golden State Warriors“ komanda.http://www.mercurynews.com/bay-area-news/ci_15562510?nclick_check=1 Jis tapo pirmuoju taivaniečių kilmės amerikiečiu NBA.https://web.archive.org/web/20120211023936/http://blogs.wsj.com/dailyfix/2012/02/07/jeremy-lin-new-york-knicks-the-nbas-unlikeliest-new-hero/

NBA debiutavo spalio 29 d. pergalingose rungtynėse prieš Los Andželo „Clippers“. Nors nuo suoliuko pakilo tik ketvirto kėlinio pabaigoje, Liną sirgaliai pasitiko plojimais.https://web.archive.org/web/20121109185444/http://www.nba.com/games/20101029/LACGSW/gameinfo.html

Pirmajame sezone Dž. Linas vidutiniškai pelnė po 2,6 taško per rungtynes, o iš viso sužaidė tik 29 rungtynes. Taip pat didelę dalį sezono praleido dukterinėje Rino „Bighorns“ komandoje.https://archive.today/20120630151817/http://www.csncalifornia.com/03/27/11/Warriors-recall-Jeremy-Lin-from-Reno/landing_warriors.html?blockID=491702

 Donguano „Leopards“ (2011 m.) 
2011 m. NBA lokauto metu sužaidė keletą rungtynių Kinijos krepšinio lygoje besivaržančioje Donguano „Leopards“ komandoje.http://sports.sina.com.cn/cba/2011-10-01/05125768632.shtml

 Niujorko „Knicks“ (2011–2012 m.) 
2011 m. gruodžio 9 d. „Golden State Warriors“ nutraukė jo sutartį.http://www.mercurynews.com/warriors/ci_19511893

Trumpam prisijungė prie Hiustono „Rockets“ komandos, su kuria sužaidė dvi priešsezonines rungtynes. Gruodžio 24 d. (prieš reguliaraus sezono pradžią) buvo paleistas.https://web.archive.org/web/20120216010602/http://www.mercurynews.com/jeremy-lin/ci_19954877

Niujorko „Knicks“ komandai nutraukus sutartį su pagrindiniu įžaidėju Čonsiu Bilapsu ir susitraumavus gynėjui Imanui Šumpertui, Dž. Linas buvo pakviestas į komandą, kurioje rungtyniavo nuo suoliuko.https://web.archive.org/web/20120214081216/http://news.yahoo.com/linsanity-knicks-benchwarmer-becomes-star-184355068.html Su komanda debiutavo gruodžio 29 d. rungtynėse prieš Golden State Warriors. Sausio mėnesį jį paskyrė rungtyniauti dukterinėje D-lygos Erio „BayHawks“ komandoje.https://web.archive.org/web/20120118231948/http://offthedribble.blogs.nytimes.com/2012/01/17/knicks-demote-two-bench-warmers/ Sausio 20 d. rungtynėse prieš Meino „Red Claws“ komandą Linas pelnė trigubą dublį – 28 taškai, 11 atkovotų kamuolių ir 12 rezultatyvių perdavimų.https://web.archive.org/web/20120123052215/http://www.nba.com/dleague/games/20120120/ERIMNE/gameinfo.html Po trijų dienų jis sugrįžo į Niujorko komandą.https://web.archive.org/web/20120131223246/http://www.nba.com/dleague/erie/knicks_recall_jordan__lin_2012_01_23.html

 „Linsanity“ 
kairėje|miniatiūra|277x277px|Dž. Linas po debiutinių rungtynių su Niujorko „Knicks“ komanda
Niujorko „Knicks“ komandai pralaimėjus didžiąją dalį sezono rungtynių, treneris Maikas D’Antonis suteikė galimybę žaisti Linui. Vasario 4 d. jis pelnė 25 taškus, atkovojo 5 kamuolius, atliko 7 rezultatyvius perdavimus ir atvedė komandą į 99–92 pergalę prieš Naujojo Džersio „Nets“ komandą.https://www.nytimes.com/2012/02/05/sports/basketball/lin-leads-knicks-over-nets.html Po įspūdingo pasirodymo ir komandos žvaigždei Karmelui Entoniui susitraumavus, kitose rungtynėse jis buvo įtrauktas į starto penketuką. Nuo tada komanda laimėjo sekančias 7 rungtynes.https://www.theguardian.com/sport/2019/aug/01/jeremy-lin-nba-career-basketball

Vasario 10 d. jis pelnė 38 taškus ir atliko 7 rezultatyvius perdavimus prieš Kobė Brajanto vedamos Los Andželo „Lakers“ komandą. Dž. Linas taip pat buvo išrinktas rytų konferencijos savaitės žaidėju. Nuo vasario 6 iki 12 d. jis vidutiniškai pelnė po 27,3 taško, atliko po 8,3 rezultatyvaus perdavimo ir perėmė po 2 kamuolius bei laimėjo visas keturias atkarpos rungtynes.https://web.archive.org/web/20120215190658/http://www.nba.com/2012/news/02/13/players-of-the-week/index.html?ls=iref:nbahpt2

Vasario 14 d. rungtynėse prieš Toronto „Raptors“ likus vos vienai sekundei Linas pataikė lemiamą tritaškį ir rezultatu 90–87 komanda laimėjo. Sekančiose rungtynėse prieš Sakramento „Kings“ jis atliko 13 rezultatyvių perdavimų.http://scores.espn.go.com/nba/recap?gameId=320215018 Komandos 7 pergalių serija buvo nutraukta pralaimėjus sekančias rungtynes prieš Naujojo Orleano „Hornets“. Rungtynėse Dž. Linas pelnė 26 taškus, tačiau padarė 9 klaidas.https://web.archive.org/web/20120218110104/http://sports.espn.go.com/nba/recap?gameId=320217018

Vasario 19 d. Linas pelnė 28 taškus ir atliko 14 rezultatyvių perdavimų (daugiausiai karjeroje) prieš lygos čempionus Dalaso „Mavericks“.https://www.usatoday.com/sports/basketball/nba/story/2012-02-19/Lin-leads-Knicks-past-defending-champion-Mavericks/53154848/1 Kitose rungtynėse prieš būsimus lygos čempionus Majamio „Heat“, priešininkų komandos gynyba kreipė visą dėmesį į Liną. Rungtynėse jis pataikė tik vieną iš vienuolikos metimų ir padarė 8 klaidas.https://web.archive.org/web/20121020002755/http://www.gq.com/sports/profiles/201211/jeremy-lin-gq-november-2012-cover-story?printable=true

Ši netikėtų Dž. Lino pasirodymų serija sužavėjo socialinius tinklus ir yra žinoma kaip „Linsanity“.https://web.archive.org/web/20181002145424/http://www.philly.com/philly/sports/sixers/140677303.html?viewAll=y

Po kovo 24 d. sužaistų rungtynių prieš Detroito „Pistons“, Linas skundėsi kelio skausmais ir vėliau išaiškėjo, jog jam plyšo meniskas. Dėl traumos Linas nesužaidė nei vienų rungtynių likusioje sezono atkarpoje.https://www.nytimes.com/2012/04/01/sports/basketball/jeremy-lin-to-have-knee-surgery-will-miss-rest-of-regular-season.html Nepaisant traumos, Linas liko šeštas balsavime už didžiausią pažangą padariusio žaidėjo apdovanojimui.https://pr.nba.com/ryan-anderson-2011-12-kia-nba-most-improved-player-award/

 Hiustono „Rockets“ (2012–2014 m.) 
miniatiūra|261x261px|Dž. Linas su komandos draugu Čendleriu Parsonsu
Liepos mėnesį Linas, kurio vietoje „Knicks“ komanda pasamdė Reimondą Feltoną, pasirašė trijų metų sutartį su Hiustono „Rockets“, kurio vertė siekė 25 mln. JAV dolerių.http://www.nytimes.com/2012/07/17/sports/basketball/jeremy-lins-future-with-new-york-knicks-is-dividing-fans.html?_r=1&pagewanted=all

Komanda turėjo didelius lūkesčius naujokui, tačiau tuo pačiu metu į komandą atvyko dar vienas talentingas gynėjas – Džeimsas Hardenas, su kuriuo Linas turėjo dalintis laiku aikštelėje.https://sports.yahoo.com/blogs/nba-ball-dont-lie/jeremy-lin-play-rockets-return-msg-vs-knicks-204143447--nba.html

2012 m. gruodžio 10 d. jis pelnė 38 taškus prieš San Antonijo „Spurs“ komandą, tačiau komanda rezultatu 126–134 pralaimėjo.https://www.usatoday.com/story/sports/nba/rockets/2012/12/11/jeremy-lin-linsanity-houston-san-antonio-spurs/1760257/

2012–2013 m. NBA sezone Linas vidutiniškai pelnė po 13,4 taško ir atliko po 6,1 rezultatyvaus perdavimo per rungtynes. Atkrintamosiose rungtynėse komanda pralaimėjo seriją 4–2 prieš Oklahomos Sičio „Thunder“. Serijoje Linas vidutiniškai pelnė vos 4 taškus per rungtynes ir trečiosiose rungtynėse patyrė krūtinės traumą.http://espn.go.com/nba/playoffs/2013/story/_/id/9239363/2013-nba-playoffs-jeremy-lin-houston-rockets-return-game-6

Sekančiame sezone Patrikas Beverlis pakeitė Liną pradiniame penketuke ir jis didžiąją dalį sezono žaidė kaip komandos šeštas žaidėjas.http://www.nytimes.com/2013/11/14/sports/basketball/jeremy-lin-got-away-from-the-knicks-then-got-better-with-the-rockets.html?smid=tw-share&_r=3& Lapkričio 13 d. Linas pelnė 34 taškus, atliko 12 rezultatyvių perdavimų ir įmetė 9 tritaškius.http://espn.go.com/nba/recap?id=400488996

Lapkričio 27 d. Dž. Linas patyrė kelio traumą ir praleido šešerias rungtynes.http://espn.go.com/nba/recap?id=400488996 Taip pat praleido keletą rungtynių gruodžio mėnesį dėl nugaros skausmų.http://blog.chron.com/ultimaterockets/2013/12/rockets-report-lin-back-in-fold%E2%80%A8aims-to-improve/  2014 m. vasario 1 d. pergalingose rungtynėse prieš Klivlando „Cavaliers“ pelnė pirmąjį NBA karjeros trigubą dublį – 15 taškų, 11 atkovotų kamuolių ir 10 rezultatyvių perdavimų.http://scores.espn.go.com/nba/recap?gameId=400489574 Sezono pabaigoje Linui vėl pasireiškė nugaros skausmai.http://www.ibtimes.com/jeremy-lin-injury-news-has-rockets-point-guard-played-hurt-recent-games-1559541

Atkrintamosiose rungtynėse vidutiniškai pelnė po 11,3 taško per rungtynes aštuntfinalio serijoje prieš „Trail Blazers“ komandą. Penktajame žaidime, Hiustono komandai seriją pralaimint 3–1, Linas įmetė 21 tašką ir atvedė komandą į pergalę. Nepaisant Lino pastangų, komanda pralaimėjo sekančias rungtynes ir seriją.https://web.archive.org/web/20160203033137/http://www.nba.com/rockets/news/year-review-jeremy-lin

 Los Andželo „Lakers“ (2014–2015 m.) 
2014 m. liepos 13 d. išmainytas į Los Andželo „Lakers“ komandą.http://www.nba.com/lakers/news/140713jeremylin

2014–2015 m. NBA sezono pradžioje Linas pirmas dvidešimt rungtynių rungtyniavo pradiniame penketuke, tačiau komanda laimėjo tik penkias rungtynes. Jis buvo išimtas iš pradinio penketuko ir komandos pagrindiniu įžaidėju tapo Ronis Praisas.http://probasketballtalk.nbcsports.com/2014/12/07/jeremy-lin-carlos-boozer-benched-by-lakers-ronnie-price-ed-davis-to-start/ Sezone Dž. Linas vidutiniškai pelnė po 11,2 taško per rungtynes.

 Šarlotės „Hornets“ (2015–2016 m.) 
2015 m. liepos 9 d. pasirašė dviejų metų sutartį su Šarlotės „Hornets“ komanda, kurio vertė siekė 4,3 mln. JAV dolerių.http://espn.go.com/nba/story/_/id/13224585/free-agent-guard-jeremy-lin-announces-join-charlotte-hornets

Su komanda debiutavo 2015 m. spalio 28 d. rungtynėse prieš Majamio „Heat“ komandą. Žaisdamas nuo suoliuko, jis pelnė 17 taškų.https://web.archive.org/web/20151027165717/http://www.nba.com/games/20151028/CHAMIA/gameinfo.html Gruodžio 17 d. rungtynėse prieš Toronto „Raptors“ pelnė 35 taškus, pratęsime atvesdamas komandą į pergalę.https://web.archive.org/web/20160406104449/http://www.nba.com/games/20151217/TORCHA/gameinfo.html

Atkrintamosiose varžybose „Hornets“ pralaimėjo Majamio „Heat“ komandai 4–3. Serijoje Linas vidutiniškai pelnė po 12,4 taško per rungtynes.

 Bruklino „Nets“ (2016–2018 m.) 
2016 m. liepos 7 d. pasirašė trijų metų, 36 mln. JAV dolerių vertės sutartį su Bruklino „Nets“.http://www.espn.com/nba/story/_/id/16672051/jeremy-lin-agrees-three-year-deal-brooklyn-nets

Spalio 26 d. debiutavo rungtynėse prieš Bostono „Celtics“. Žaisdamas starto penkete pelnė 18 taškų.http://www.espn.com/nba/recap?gameId=400899380

Lapkričio 2 d. patyrė šlaunies raiščio traumą, kurią gydėsi iki gruodžio mėnesio.http://www.espn.com/nba/recap?gameId=400899806 2017 m. pradžioje Linas vėl patyrė šlaunies raiščio traumą, dėl kurios praleido 26 rungtynes, o į komandos sudėtį sugrįžo tik vasario 24 d.http://www.espn.com/nba/recap?gameId=400900270 Dėl traumų Linas debiutiniame sezone iš viso sužaidė tik 36-ias rungtynes, per kurias vidutiniškai pelnė po 14,5 taško.

2017 m. spalio 18 d. pirmosiose 2017–2018 m. sezono rungtynėse, ketvirtajame kėlinyje Linui plyšo kelio raištis. Dėl traumos Linas praleido visą NBA sezoną.http://www.nba.com/article/2017/10/18/nets-lin-out-season-ruptured-patella-tendon#/

 Atlantos „Hawks“ (2018–2019 m.) 
2018 m. liepos 13 d. išmainytas į Atlantos „Hawks“ komandą.https://www.nba.com/nets/news/2018/07/13/brooklyn-nets-complete-trade-with-atlanta-hawks Su nauja komanda iš viso sužaidė 51 rungtynes ir vasario 11 d. „Hawks“ nutraukė jo sutartį.https://www.nba.com/hawks/atlanta-hawks-request-waivers-jeremy-lin

 Toronto „Raptors“ (2019 m.) 
Po dviejų dienų, vasario 13 d., jis prisijungė prie Toronto „Raptors“ komandos.https://www.nba.com/raptors/press-release/raptors-sign-jeremy-lin

Atkrintamosiose varžybose Toronto „Raptors“ pateko į NBA finalą, kuriame rezultatu 4–2 įveikė „Golden State Warriors“. Linas atkrintamosiose iš viso sužaidė tik 27 minutes. Jis tapo pirmuoju Azijos amerikiečiu, kuris laimėjo NBA finalą.https://www.washingtonpost.com/history/2019/06/15/he-broke-pro-basketballs-color-barrier-now-jeremy-lin-joins-him-history-books/

 Pekino „Ducks“ (2019–2020 m.) 
2019 m. rugpjūčio 27 d. prisijungė prie Kinijos krepšinio lygoje besivaržančios Pekino „Ducks“ komandos.https://www.thestar.com/sports/raptors/2019/08/27/former-raptors-guard-jeremy-lin-to-play-in-china-signs-with-beijing-ducks.html

Komandoje debiutavo lapkričio 3 d. pergalingose rungtynėse prieš Tiandzino „Gold Lions“. Rungtynėse pelnė 25 taškus, atliko 9 rezultatyvius perdavimus ir atkovojo 6 kamuolius.https://bleacherreport.com/articles/2861034-jeremy-lin-drops-25-points-in-debut-as-beijing-ducks-beat-tianjin-gold-lions

Dž. Linas buvo išrinktas į Kinijos krepšinio lygos visų žvaigždžių rungtynes.https://www.scmp.com/sport/china/article/3045726/jeremy-lin-pays-tribute-godfrey-gao-ahead-all-star-game-reveals-nba

Savo debiutiniame komandos sezone jis vidutiniškai pelnė po 22,3 taško, atkovojo po 5,7 kamuolio, atliko po 5,6 rezultatyvaus perdavimo ir tapo Kinijos krepšinio lygos metų geriausiai besiginančio žaidėjo apdovanojimo finalininku.http://www.xinhuanet.com/english/2020-07/28/c_139246238.htm 

 Santa Kruzo „Warriors“ (2021 m.) 
Siekdamas sugrįžti į NBA, jis prisijungė prie „Golden State Warriors“ dukterinės komandos G lygoje Santa Kruzo „Warriors“.https://www.si.com/nba/cavaliers/nba-amico/jeremy-lin-beijing-ducks Su komanda sužaidė iš viso 9 rungtynes, per kurias vidutiniškai pelnė po 19,8 taško, atliko po 6,4 rezultatyvaus perdavimo.https://www.nbcsports.com/bayarea/warriors/jeremy-lins-nba-future-now-focus-after-santa-cruz-warriors-eliminated

 Sugrįžimas į Pekino „Ducks“ (2021–2022 m.) 
Birželio 11 d. Linas sugrįžo į Pekino komandą.https://bleacherreport.com/articles/10005520-jeremy-lin-announces-hes-rejoining-beijing-ducks-after-nba-g-league-stint Grįžęs iš San Fransisko į Kiniją, susirgo COVID-19 virusu, dėl kurio prarado svorio (virš 9 kg)https://www.scmp.com/sport/basketball/article/3160563/jeremy-lin-loses-20-pounds-after-long-covid-19-bout-he-returns?module=inline&pgtype=article ir buvo paguldytas į ligoninę.https://web.archive.org/web/20220119164658/https://www.scmp.com/sport/basketball/article/3163991/jeremy-lin-tears-after-finally-finding-beijing-ducks-form-he

 Guangdžou „Loong Lions“ (2022 m.) 
2022 m. rugsėjį prisijungė prie Guangdžou „Loong Lions“ komandos.https://www.scmp.com/sport/basketball/article/3191413/jeremy-lin-write-new-chapter-guangzhou-loong-lions Gruodžio mėnesį Kinijos krepšinio lyga skyrė 10 tūkst. juanių baudą, dėl komentarų pašiepiančių COVID-19 gydymo patalpas.https://apnews.com/article/nba-sports-health-basketball-022ec4dab9c0beb0343e61622ce84541 Gruodžio 29 d., iš viso sužaidus tik 7 rungtynes su „Loong Lions“, Linas pasitraukė iš komandos.https://www.taipeitimes.com/News/sport/archives/2022/12/30/2003791674

 Gaosiongo „17LIVE Steelers“ (2023 m.) 
miniatiūra|Dž. Linas Gaosiongo komandoje (2023 m.)|276x276px
2023 m. sausio 26 d. prisijungė prie Gaosiongo „17LIVE Steelers“ komandos.https://focustaiwan.tw/sports/202301260002 Balandžio 23 d. jis tapo pirmuoju žaidėju lygos istorijoje, pelniusiu trigubą dublį su bent 50 taškų. Rungtynėse prieš Naujojo Taipėjo „Kings“ jis pelnė 50 taškų, atkovojo 10 kamuolių ir atliko 11 rezultatyvių perdavimų.https://sfstandard.com/2023/04/26/linsanity-lives-on-bay-area-icon-posts-50-point-triple-double-in-taiwan/

 Naujojo Taipėjo „Kings“ (2023–2025 m.) 
2023 m. rugsėjo 19 d. prisijungė prie Naujojo Taipėjo „Kings“ komandos.https://www.cna.com.tw/news/aspt/202309190254.aspx

 Asmeninis gyvenimas 
kairėje|miniatiūra|175x175px|Dž. Linas 2012 m.
2012 m. balandį buvo išrinktas į Time žurnalo metų 100 įtakingiausių asmenų sąrašą.https://web.archive.org/web/20120419005414/http://www.time.com/time/specials/packages/article/0,28804,2111975_2111976_2111945,00.html

2020 m. rugpjūtį įgijo Taivano pilietybę.https://www.taipeitimes.com/News/taiwan/archives/2020/08/20/2003741985

2021 m. susituokė.https://www.nbcnews.com/news/asian-america/jeremy-lin-reveals-marriage-2-years-rcna66536

Linas yra evangelikas ir pareiškė norą po krepšinio karjeros tapti pastoriumi.http://www.nbadraft.net/jeremy-lin-interview

 Labdaringa veikla 
2016 m. spalį Linas paaukojo 1 mln. JAV dolerių Harvardo universitetui.http://news.harvard.edu/gazette/story/2016/10/gift-from-jeremy-lin-10-funds-financial-aid-and-lavietes-pavilion-renovation/

2020 m. vasarį paaukojo virš 1 mln. juanių nukentėjusiems nuo COVID-19 viruso.https://www.scmp.com/sport/china/article/3049735/david-beckham-sun-yang-and-jeremy-lin-among-stars-supporting-wuhan Balandžio mėnesį paaukojo 500 tūkst. JAV dolerių įvairioms su COVID-19 virusu kovojančioms organizacijoms.https://clutchpoints.com/nba-news-jeremy-lin-pledges-up-to-1-million-fight-coronavirus/

 Pasiekimai 

 Taivano krepšinio lyga 
 Taivano krepšinio lygos čempionas (2025 m.)
 Taivano krepšinio lygos naudingiausias žaidėjas (2025 m.)
 Taivano krepšinio lygos finalo naudingiausias žaidėjas (2025 m.)
 Pirmosios Taivano krepšinio lygos simbolinės komandos žaidėjas (2025 m.)
 Pirmosios Taivano krepšinio lygos simbolinės gynybos komandos žaidėjas (2025 m.)
 PLG čempionas (2024 m.)
 PLG rezultatyvių perdavimų lyderis (2023 m.)

 Kiti 
 NBA čempionas (2019 m.)
 CBA Visų žvaigždžių rungtynių žaidėjas (2020 m.)

 Išnašos 

Kategorija:JAV krepšininkai
Kategorija:Taivano asmenybės